chop etilgan 'Jamiyat mafkurasi xalqni -xalq, millatni-millat qilishga xizmat etsin» degan risolasida o'zbek xalqi va millati, uning milliy mafkurasi millatni birlashtiruvchi omil ekanligi, fikr qaramligi tafakkur qulligidan nishona ekanligi, mafkurasiz odam va jamiyat, uning davlati istiqbolsiz hokimiyat ekanligi, mustahkam ma'naviyat bilan qurollanish engilmas kuchga aylanishini, mafkura maydonlari yadro poligonlaridan kuchli ekanligi, mafkura o'tmish bilan kelajak o'rtasidagi ko'prik ekanligi, ongli turmush jamiyat hayotining bosh mezoni ekanligi, kuch bilim bilan tafakkurda ekanligi va nihoyat kuchli davlatdan kuchli jamiyat sari intilish mustaqil O'zbekistonning bosh yo'li ekanligini alohida ta'kidlaydi. O'zbekiston Respublikasi adolatli ijtimoiy tuzum, jahon hamjamiyatida munosib o'z o'rniga ega va jahon madaniyatiga salmoqli hissa qo'shadigan tinchliksevar, iqtisodiy va ma'naviy jihatdan yuksak demokratik davlat barpo etishni o'zining strategik vazifasi, deb belgiladi. O'zbekistonda keyingi 23 yil mobaynida davlat boshqaruvining yangi zamonaviy tizimi shakllandi. Mustaqillik yillarida ko'p millatli respublika fuqarolari o'rtasida tinchlik va millatlararo totuvlikni saqlanib qolishi davlat siyosatining eng katta yutuqlaridan biri bo'ldi. Ota- bobolarimiz necha asrlar mobaynida shu bepoyon mintaqada qanday hamjihat bo'lib, qanday qadriyatlar asosida yashab kelgan bo'lsa, bugun ham, ta'bir joiz bo'lsa, tarix va hayot gardishi, tabiatning o'zi bizni - butun O'rta Osiyo xalqlarini aynan ana shunday do'stlik va hamkorlik ruhida hayot kechirishga da'vat etmoqda. O'rta Osiyo muhitida jamoa, mahalla bo'lib, bir-biriga mehr- oqibatli bo'lib yashaydigan insonlar, davr qanchalik o'zgarmasin, tarix sinovidan o'tgan o'z qadriyatlarga sodiq bo'lib yashashni ma'qul ko'rar ekan, buni zamonaviy fikrlaydigan, dunyoga teran nazar tashlaydigan odam to'g'ri tushunishi, tan olishi va uni hurmat bilan qabul qilishi lozim. Biz davlatimiz kelajagini o'z qobig'imizga o'ralib qolgan holda emas, balki umumbashariy va demokratik qadriyatlarni chuqur o'zlashtirgan holda tasavvur etamiz. Biz istiqbolimizni taraqqiy topgan mamlakatlar tajribasidan foydalanib, davlat va jamiyat boshqaruvini erkinlashtirish, inson huquq va erkinliklarini, fikrlar rang- barangligini o'z hayotimizga yanada kengroq joriy qilishda ko'ramiz. Biz butun ma'rifatli dunyo, xalqaro hamjamiyat bilan tinch -totuv, erkin va farovon hayot kechirish, o'zaro manfaatli hamkorlik qilish tarafdorimiz. Respublikada tub iqtisodiy islohotlar o'tkazishning bosh maqsadlari belgilab olindi, ya'ni kishilar turmushini muntazam yaxshilab boruvchi iqtisodiy tizim barpo etildi; ko'p ukladli iqtisodiyotni vujudga keltirish strategiyasi ishlab chiqildi; fuqarolarga keng iqtisodiy erkinlik berish, iqtisodiyotni, moliyaviy ahvolni barqarorlashtirish, iqtisodiyotning tarkibini qayta qurish, ilg'or texnologiyalarni ishlab chiqarishga muntazam joriy etib borish, keng ko'lamli agrar islohotlar o'tkazish, mamlakat eksport quvvatini jadal rivojlantirish, xorijiy sarmoyalarga ochiq eshiklar siyosatini kiritishga alohida e'tibor qaratilmoqda. Mamlakatimizda kichik biznes va tadbirkorlikning taraqqiyoti, xususiy mulkning jadal rivoji uchun qulay shart- sharoitlar yaratilgan, biz uchun yangi bo'lgan demokratik islohotlarning tayanchi va harakatlantiruvchi kuchi bo'lgan o'rta sinfni shakllantirish davlat siyosatining ustuvor hayot dasturiga aylangan. Mamlakatimiz aholisi bugungi kunda 35 millionga yaqin kishini tashkil etadi. Bugungi kunda, dunyoning ko'plab mamlakatlarida davlat qarzining ortib borishi bilan bog'liq muammolar saqlanib qolayotgan bir davrda, yurtimiz chetdan qarz olish bo'yicha puxta o'ylangan siyosat olib borishi natijasida davlatimiz qarz hajmi ulushining nisbatan past darajada ushlab qolishga va o'z majburiyatlariga to'liq javob bera oladigan mamlakat sifatida dunyodagi davlatlar orasida barqaror obro' - e'tiborini saqlab kelmoqda. Mamlakatimiz iqtisodiyotining o'tgan yil natijalarini baholaganda, Xalqaro valyuta jamg'armasi missiyasi rahbariyati (Veronika Bakalu xonim) fikrlarini keltirish o'rinli. Uning ta'kidlashicha, O'zbekiston iqtisodiyoti jadal sur'atlar bilan o'smoqda. Soliq -byudjet va tashqi faoliyat sohalaridagi mustahkam pozitsiya, davlat qarzining kamligi va tashqaridan qarz olishga 215 ehtiyotkorlik bilan yondashish mamlakatni global inqirozning salbiy oqibatlaridan himoya qildi .